Osnovna škola

Priprema za izvođenje metodičke (nastavne) jedinice

Nastavna cjelina (kompleks):

**2. OTKRIVAMO ZNAKOVE BOŽJE DOBROTE**

Metodička (nastavna) jedinica:

**ZAHVALNI BOGU ZA KRUH I PLODOVE ZEMLJE**

Vjeroučitelj:

Kristijan Ivanović, mag. teologije

Zagreb,

**DNEVNA PRIPREMA ZA VJERONAUČNI SAT/SUSRET**

**OPĆI PODACI O VJERONAUČNOM SATU/SUSRETU**

**Redni broj pripreme:** 1

**Datum:**.

**Škola:** OŠ

**Razred:** 1.

**Odjeljenje:** a

**Broj učenika:** 10

**Vjeroučitelj:** Kristijan Ivanović

**Trajanje vjeronaučnog sata/susreta:** 45 min.

**Nastavna cjelina:** Otkrivamo znakove Božje dobrote

**Nastavna jedinica:** Zahvalni smo Bogu za kruh i plodove zemlje

**Ključni pojmovi:** Plodovi zemlje

**Cilj obrade nastavne jedinice:**

- upoznati Božju dobrotu u prirodi i plodovima zemlje

**Zadaci koje treba ostvariti da bi se cilj postigao:**

**Obrazovni zadaci:**

- upoznati Božju dobrotu u prirodi i plodovima

**Funkcionalni zadaci:**

- upoznati vjeroučenike s nastajanjem plodova i proizvodima koji nastaju od njih

**Odgojni zadaci:**

- razvijati osjećaj zahvalnosti prema Bogu

**Metodički sustav/pristup:**

- interpretacijsko - analitički s elementima stvaralačkog

**Oblici rada:**

**a)** frontalni

**b)** individualni

**c)** timski

**Nastavne metode (metode rada):**

* slušanje, zamišljanje
* razgovor
* izlaganje
* rad na tekstu
* pismeno izražavanje
* usmeno izražavanje
* dramska igra

**Mediji komuniciranja:**

* Udžbenik *Učimo ljubiti Boga i ljude ,* radna bilježnica, ploča, kreda, bilježnica

**Korelacija – veze sadržaja nastavne jedinice sa sadržajima drugih predmeta:**

* Likovna kultura, priroda i društvo, hrvatski jezik.

**Izvori za pripremanje nastavnika:**

* Plan i program katoličkog vjeronauka u osnovnoj školi, udžbenik *Učimo ljubiti Boga i ljude*, Jeruzalemska Biblija, Biblija mladih, Biblija u umjetnosti, Katekizam Katoličke Crkve, internet.

**Izvori za pripremanje učenika:**

* Udžbenik *Učimo ljubiti Boga i ljude.*

**GLOBALNA STRUKTURA VJERONAUČNOG SATA/SUSRETA**

Uvodni pozdrav

* Molitveni početak
* Motivacija
* Najava teme
* Prvi susret s tekstom
* Emocionalna stanka
* Izražavanje prvih dojmova
* Interpretacija u užem smislu
* Stvaralačko izražavanje
* Sinteza
* Aktualizacija
* Molitveni završetak
* Kritički osvrt

**TIJEK VJERONAUČNOG SATA/SUSRETA**

**Uvodni pozdrav** 1 min.

Ulazim u razred i pozdravljam učenike pozdravom: „*Hvaljen Isus i Marija*!“

Na početku vjeronaučnog sata kratko se predstavljam: *Ja sam Kristijan Ivanović i danas ću vam održati ovaj sat vjeronauka. Nadam se uspješnoj suradnji.*

**Molitveni početak** 1 min.

Pozivam učenike da ustanu, umire se i utišaju. Činimo znak križa.

Govorim učenicima: *Zajedno ćemo izmoliti molitvu Oče naš koju je Isus naučio svoje apostole, a mi je dobro znamo.*

**OČE NAŠ**

*Oče naš, koji jesi na nebesima,  
sveti se ime tvoje.   
Dođi kraljevstvo tvoje.   
Budi volja tvoja kako na nebu tako i na zemlji.   
Kruh naš svagdanji daj nam danas,   
i otpusti nam duge naše kako i mi   
otpuštamo dužnicima našim.   
I ne uvedi nas u napast,   
nego izbavi nas od zla. Amen.*

**Motivacija** 5 min.

Govorim učenicima: *Sjednite. Sada ćemo igrati jednu igru koja se zove Pogađanje godišnjih doba. Ja ću vam nabrajati stvari koje se tada događaju a vi će te probati pogoditi o kojem se godišnjem dobu radi.*

* *Jesam li bio dovoljno jasan?*

*Započnimo igru.*

Nabrajam plodove i stvari koje se događaju i koje rastu u pojedinom godišnjem dobu. Za ljeto im nabrajam: jabuke, lubenice, grožđe, rajčice, krastavce i govorim o suncu, ljetovanju. Zatim im nabrajam plodove jeseni i stvari koje se tada događaju: kako lišće pada, kako beremo plodove koji su sazreli, zatim im govorim o zimi: snijegu i snjegoviću i na kraju o proljeću kada sve klija i ponovno počima rasti.

Govorim učenicima. *Kada smo tako nabrojali sva godišnja doba i ono što je specifično za to godišnje doba, moramo si postaviti pitanje od koga nam je to sve darovano, kome moramo zahvaliti za te plodove?*

**Najava teme** 10 min.

Prije nego što napišemo naslov, želio bih vam nešto pokazati što sam donio da vidite

* *Što vidimo?* (slušam odgovore učenika)

*Tako je. Vidimo različite plodove. Koji su to plodovi?* Pitam učenike znaju li koji je koji plod i gdje raste i čemu služi tj. što možemo raditi od tog ploda ili što možemo od njega dobiti.

Na *početku sata čuli smo puno toga o plodovima i vidjeli smo koliku važnost oni imaju u našem životu i u našoj prehrani. Sve je to Božji dar ljudima, ali i dar ljudi jedni drugima. Bog nas iz dana u dan dariva mnogim darovima u kojima prepoznajemo njegovu ljubav i dobrotu. Pokušat ćemo zajednički danas shvatiti koji su to darovi i čemu oni nama služe.*

Pišem naslov nastavne jedinice na ploču *Zahvalni smo Bogu za kruh i plodove zemlje*.

Govorim učenicima da naslov prepišu u svoje crtančice.

**Prvi susret s tekstom** 2 min.

Interpretativno čitam tekst pjesme :

*JESENJA PRIČA*

*Natali Šarić*

*Tiho nam stižu jesenji dani*

*slažući pozdrav po svakoj grani.*

*Sada se priče pričaju tiše*

*da bi se čuli šapati kiše.*

*Djeca se love po lišću mekom.*

*Puno tog blaga otječe rijekom.*

*Svaki, ko mornar, kreće na put,*

*narančast, crven, zelen il' žut.*

*A tek kad netko spomene voće…*

*S jeseni može ga dobit tko hoće.*

*Trešanja nema, jabuke zato,*

*uz kruške, grožđe... vrijede ko zlato.*

*Ljudi i djeca sad vrijedno rade,*

*staklenke pune, voćem se slade.*

*Skuplja se ogrjev, uz vatru sjedi…*

*Jesenja priča sada nam slijedi.*

**Emocionalna stanka** 1 min.

Ostavljam učenike nekoliko trenutaka u tišini kako bi pjesma odjeknula odjeknula u njima.

**Izražavanje prvih dojmova** 2 min.

Pitam učenike:

* *Ima li nešto što vas se posebno dojmilo u pjesmi? Zašto?*
* *Koji dio pjesme vam se najviše svidio? Zašto?*

**Interpretacija teksta u užem smislu** 4 min.

Govorim učenicima:

Sada ćemo ponovno pročitati tekst i malo porazgovarati o njemu. Ponovno čitam tekst.

Pitam učenike:

* *Koje plodove zemlje bi mi mogli nabrojati?*
* *A kako mi dolazimo do tih plodova zemlje?*
* *Ima li Bog kakve veze s tim plodovima koji nam izrastu iz zemlje i od kojih mi živimo?*
* *Što biste vi Bogu rekli zbog toga? (hvala,...)*

**Stvaralačko izražavanje** 10 min

* *Kroz igru provjeriti učenike koliko razlikuju voće od povrća. Kada kažem neko voće učenici čučnu, a kada kažem neko povrće učenici ostanu stajati. Onaj koji pogriješi ispada iz igre.* X 2

*Rajčica, kruška, jabuka, krompir, orah, kesten, mrkva, luk, itd...*

Govorim učenicima: Sada ćemo vidjeti koliko znate o plodovima koje je stvorio Bog i o stvarima koje je čovjek napravio *(dajem učenicima slike na kojima su plodovi i na kojima su stvari koje je čovjek izradio, svatko će dobiti po jednu sliku koju će kasnije morati zalijepiti na ploču na kojoj će biti napisano „BOG“ I „ČOVJEK“) (vidi prilog)*

Iznosimo slike na ploču i lijepimo ih ispod naslova „BOG“ i „ČOVJEK“

*-Sada kada smo sve naučili želio bi da svatko od vas nacrta po jedan plod koji najviše voli.*

*( pokazujem im plodove na stolu da se mogu i sa njima koristiti za crtanje)*

**Sinteza** 4 min

*Govorim učenicima: Danas smo vidjeli puno voća i povrća saznali smo kada ono raste, gdje raste i kako mi ljudi te plodove iskorištavamo za svoje potrebe. Govorili smo i što možemo od tih plodova napraviti. Kome možemo zahvaliti za te plodove, tj ko nam daje te plodove i na koji način nam pomaže da ti plodovi narastu i budu veliki da bi ih mi kasnije mogli ubrati i iskoristiti. Za što ih mi koristimo sve? ( kompot, vino, džem, ulje, stolice i kuće itd..)*

**Aktualizacija** 4 min.

Pitam učenike:

*- Kome trebamo zahvaljivati za plodove koje imamo u prirodi?*

*- Kako se trebamo ponašati prema tim plodovima?*

*Za domaću zadaću možete kod kuće napraviti u radnoj bilježnici na strani 16 i 17, objasniti im kako treba da urade zadaću.*

**Molitveni završetak** 1 min.

Znak križa. „Zahvala" (udžbenik na str.27.)

*Hvala za naša polja rodna,*

*Hvala za sunce što nam sja,*

*Hvala za oblak koji kišu*

*Daje poljima*

*Hvala na svakome klasu žita,*

*Hvala što kruhom sitiš nas,*


*Hvala za ljubav koju nama*

*U kruhu darivaš.*

**Kritički osvrt:**

**PRILOZI**


Prilog 1.



Prilog 2.




Prilog 3.




Prilog 4.



Prilog 5.




Prilog 6.



Prilog 7.




Prilog 8.



Prilog 9.



Prilog 10.



Prilog 11.

